 Generate an article for the following headline: RBZ Yoti Inomira neGwaro reMazita eVanhu Vari Kubira Nyika Mari Vachiburitsa KunzeGavhuna webhanga guru renyika Doctor John Mangudya vanoti vanomira negwaro ravakaburitsa revanhu vavanoti vari kubira nyika mari vachiiyendesa kunze kwenyika zvisiri pamutemo. Arthur Chigoriwa anotipa nyaya inotevera. Gwaro rakaburitswa iri riri kushorwa nevakawanda vanoti vaitarisira kuona mazita evakuru-vakuru vezvematongerwo enyika sezvo vakawanda vavo vachinzi vanoendesa mari yehuwori kunze kwenyika. Asi VaMangudya vanoti vanomira negwaro ravo sezvo zviri kuita makabhani aya nevanhu ava zviri kuita kuti vanhu vashaye mari munyika. Panyaya yekuti pane vanhu vari kufungidzirwa nevakawanda kuti varinkuita zvehuwori vachiburitsa mari, VaMangudya vanoti kana pane anoziva vanhu vacho ngaamhanare. Mumwe mugari wemuChinhoyi, VaJasper Kawondera, vanoti gwaro rakaburitswa harina mazita evanhu vanofungidzirwa nevakawanda kuti vane mari dzakawandisa kunze kwenyika. VaKawondera vanoti zviri pachena kuti vanhu vakatiza munyikanvakaendesa mari kunze kwenyika zvisiri pamutemo iyo yavave kushandisanpari zvino. Vanoti kune mazita ari pamiromo pevakawanda asiri mugwaro reRBZ iri, zvikuru vakuru-vakuru muhurumende, nemamwe mapoka ezvemabhizimusi, nematongerwo enyika. Mumwe mushandi weimwe kambani anoda kuzivikanwa nezita rekutinTambudzai anoti mazita akaburitswa mashoma sezvo kambani yavo iyoninotengesa nzvimbo dzekuvaka dzimba kuvagari vari kunze kwenyika, asinvachibhadharira mari yekutenga kuBritain. Mamwe makambani nevanhu vakaburitswa mazita avo vanoti zvakabuda mugwaro reRBZ manyepo sezvo vakapedzerana nebhanga guru renyika iri kare. Kunyange vakuru vemakambani varamba kudomwa nemazita vanoti vakapedzerana nebhangi guru renyika. Mumwe mushandi wekambani yeUnilever asina kuda kudomwa nezita anoti zita rekambani yake rakadomwa nekuda kwekusagona basa kwebhangi gurunrenyika sezvo vakabhadhara mari yakabuda kare kare. Nyanzvi munyaya dzezvehupfumi, vachishanda nesangano reLabour and Economic Development Research Institute, Doctor Prosper Chitambara, vanoti vanhu vakaburitswa mugwaro iri vashoma zvichienzaniswa nemari yakambotaurwa iyo inosvika kumabhiriyoni ane chitsama. VaChitambara vanoti hurumende ichine mukana wekuzvichenesa kana ikaitankomishoni inoongorora kuburitswa kwemari munyika nemunhu wese. Kuburitsa mari zvisiri pamutemo kana kuwana mari kunze kwenyika munhunasingataure kuhurumende mari yaanenge awana kuti abhadhare muteronimhosva. Vamwe vanoona nezvehupfumi vanoti mitemo yakafanana nekurambidzanvemabhizinisi kudzosera mari yavanenge vashanda kumusha kwavo zvimwenzvezvinhu zvinodzinga vemabhizinisi vekunze. Mamwe magweta anotiwo zvinonetsa kusunga vakaburitsa mari ava sezvo mutemo wacho usina kujeka. No media source currently available 